ცეიშელა

ცეიშელა (Ajuga genevensis) — ანდაწანიანი ოდიარე ჩანარი რე. ღერიაშ ჯინს მახოხია გუნაფალეფი ვა უღჷ; ღერია 10-50 სმ სიმაღალაშ რე, თინას გემარენჯი ვარ-და ჯინჯიწკჷმა წჷმოკინელი. ჟილენ ნორთის, თარო, ბოწოწით რე გოფალერი. ჯინჯიშური ფურცელეფი მოგჷნძეფიარიშობური რე ვარ-და ეკემარქვალიშობური. კირდეეფი შხუკვარკვალიკიბირა რე, კანკალეშა – კირდეთელუანი, ღერიაშური ფურცელეფი ეკემარქვალიშობური რე. გურგინი ლენი ფერიშ რე, ოშა-გოშათ – ჩე ვარ-და ვარდიშფერი, გალეშე ონდეთ ქიქილამი. ჩანს ტყალეფს, ბართვონეფს, ტყაშ პიჯის, დოლოეფს, წყარპიჯიშ ძგოპეფს, ძალამ ოშა-გოშათ – ჸვანეფს. რზენშე გვალაშ ჟილენ ორტყაფუშახ. ჩანს დახე ედომუშამ საქორთუოს. ჩანარი თარო ჩანს გეჸვენჯ არანს: ედომუშამ კავკაციას, დახე ედომუშამ ევროპას დო მორჩილ აზიას.

 გალერეა 

 ლიტერატურა 

 სუხიტაშვილი კ., საქართველოს ყვავილოვანი მცენარეები, თბ., 2018, გვ. 386.

კატეგორია:ჟირლებერამეფი
კატეგორია:ლეჩქვამიშობურეფი